Čo by mohlo byť dobrým koncom života?
A mám na mysli ten úplný koniec.
Hovorím o umieraní.
Všetci veľa rozmýšľame o tom, ako dobre žiť.
Chcem vám povedať o tom, ako si môžeme zvýšiť šance na dobré umieranie.
Nie som geriater.
Navrhujem programy na čítanie pre predškolákov.
Čo o tejto téme viem,
sa zakladá na kvalitatívnej štúdií s výskumnou vzorkou o veľkosti 2.
Za posledných pár rokov som pomohla dvom priateľom k tomu,
aby mali koniec života, aký si priali.
Jim a Shirley Modini prežili 68 rokov manželstva
na svojom 1 700-akrovom ranči
v horách v okrese Sonoma.
Chovali len toľko statku, aby ich to uživilo,
takže väčšina ranču zostala útočiskom
pre medvede, levy a mnoho ďalších zvierat,
ktoré tam žili.
To bol ich sen.
S Jimom a Shirley som sa stretla, keď mali cez 80 rokov.
Obaja boli jedináčikovia, ktorí sa rozhodli, že nebudú mať deti.
Ako sme sa spriatelili, stala som sa ich splnomocnencom
a zdravotným zástupcom zároveň,
ale čo je dôležitejšie, stala som sa človekom,
ktorý sa staral o ich posledné dni života.
A prišli sme na pár vecí, ako mať dobrý koniec.
Počas ich posledných rokov čelili Jim a Shirley
rakovinám, zlomeninám, infekciám, neurologickým chorobám.
Je to skutočnosť.
Na konci upadajú naše životné funkcie
a nezávislosť na nulu.
Prišli sme na to, že s plánom a správnymi ľuďmi
môže kvalita života zostať vysoká.
Udalosť, keď si človek uvedomí svoju smrteľnosť,
spustí začiatok konca a v tejto dobe si Jim a Shirley
vybrali prírodné rezervácie ACR,
aby po nich prevzali ich ranč.
To im dalo pokoj v duši, aby sa mohli posunúť ďalej.
Možno to bude diagnóza. Možno to bude vaša intuícia.
Jedného dňa si však poviete: „Toto ma dostane.“
Jim a Shirley v tomto čase
dali vedieť svojim priateľom, že ich koniec sa blíži
a že je to v poriadku.
Zomrieť na rakovinu a zomrieť na neurologickú chorobu
nie je to isté.
V obidvoch prípadoch sú posledné dni o upokojení.
Jim zomrel prvý. Až do konca bol pri vedomí,
len posledný deň nemohol rozprávať.
Jeho oči nám hovorili, kedy potreboval znovu počuť:
„Všetko je pripravené, Jim. O Shirley sa postaráme
priamo tu na ranči
a ACR sa navždy bude starať o vaše zvieratá.“
Na základe tejto skúsenosti sa s vami podelím o 5 postupov.
Zošity som zverejnila na internete,
takže ak chcete, môžete si naplánovať vlastný koniec.
Začína to plánom.
Väčšina ľudí povie: „Chcel by som zomrieť doma.“
80 % Američanov zomiera v nemocnici
alebo v ústave.
Povedať, že chceme zomrieť doma, nie je plán.
Veľa ľudí povie: „Ak budem na tom takto, jednoducho ma zastreľte.“
Ani to nie je plán. Je to ilegálne.
(smiech)
Plán vyžaduje zodpovedanie priamočiarych otázok
o konci, aký si želáte.
Kde chcete byť, keď už nebudete nezávislí?
Čo si želáte v rámci lekárskych zásahov?
A kto zaistí, že sa váš plán naplní?
Budete potrebovať zástupcov.
Mať viac ako jedného zvyšuje šance,
že prežijete koniec, aký si želáte.
Automatický výber nemusí byť váš partner alebo dieťa.
Chcete niekoho, kto má čas a je nablízku,
aby túto funkciu zvládol, a chcete niekoho,
kto dokáže pracovať s ľuďmi
pod tlakom stále sa meniacej situácie.
Príprava na nemocnicu je nevyhnutná.
Pravdepodobne zamierite na pohotovosť
a chcete, aby to dobre prebehlo.
Pripravte si jednu stranu s prehľadom anamnézy,
liekov a údajov o vašom lekárovi.
Všetko dajte do veľmi žiarivej obálky
spolu s kópiami preukazu poistenca, splnomocnenia
a nariadenia neresuscitovať.
Jednu verziu dajte splnomocnencom do auta,
ďalšiu si prilepte na chladničku.
Keď prídete na pohotovosť s týmto balíčkom,
váš príjem sa podstatne zefektívni.
Budete potrebovať opatrovateľov.
Treba zhodnotiť vašu povahu a finančnú situáciu,
aby ste zistili, či je pre vás lepšie
zariadenie pre starších alebo zostať doma.
V oboch prípadoch nezľavujte zo svojich nárokov.
Prešli sme si viacerými nie celkom tými pravými opatrovateľmi,
kým sme našli perfektný tím
na čele s Marshou,
ktorá vás nenechá vyhrať v bingu len preto, že umierate,
ale vyberie sa natočiť videá vášho ranča,
keď sa vy už vybrať nemôžete.
A Caitlin, ktorá vám nedovolí vynechať vaše ranné cvičenia,
ale vie, kedy potrebujete počuť,
že vaša manželka je v dobrých rukách.
Na záver, posledné slová.
Čo chcete počuť na úplnom konci
a od koho to chcete počuť?
Na základe mojej skúsenosti budete chcieť počuť,
že to, čo vám robilo starosti, bude v poriadku.
Keď budete veriť, že je v poriadku odísť, zvládnete to.
No, toto je téma, ktorá obvykle vzbudzuje strach a popieranie.
Zistila som,
že ak investujeme nejaký čas do plánovania konca nášho života,
máme najvyššie šance, aby bola kvalita nášho života zachovaná.
Tu sú Jim a Shirley hneď po tom, ako sa rozhodli,
kto sa postará o ich ranč.
Tu je Jim iba pár týždňov pred tým, ako zomrel,
oslavujúc narodeniny, ktoré nečakal, že ešte zažije.
A tu je Shirley iba pár dní pred tým, ako zomrela,
čítajúc v novinách z toho dňa článok
o dôležitosti útočiska pre zvieratá
na ranči Modini.
Jim a Shirley mali dobrý koniec života
a tým, že som sa s vami podelila o ich príbeh,
dúfam, že sa zvýšia naše šance zažiť to isté.
Ďakujem.
(potlesk)